
Maatietopalvelu
Kyselyvastaus
Asiakirjan tunnus: KT1432
Päivämäärä: 16.10.2026
Julkisuus: Julkinen 

Etelä-Afrikka / Etelä-Afrikan ulkopuolella syntyneen kansalaisuus 1980–1990-luvuilla
South Africa / Citizenship of a person born outside South Africa in 1980s and 1990s

Kysymykset

1. Millä perusteella Etelä-Afrikan ulkopuolella vuonna 1982 syntynyt lapsi sai syntyessään Etelä-Afrikan kansalaisuuden?
2. Voiko lapsi saada Etelä-Afrikan kansalaisuuden takautuvasti, jos syntymä rekisteröidään myöhemmin? Onko päätös harkinnanvarainen vai myönnetäänkö kansalaisuus automaattisesti?
3. Tarvitaanko Etelä-Afrikan kansalaisuuden saamiseen molempien huoltajien suostumus?
Questions
1. On what grounds did a child born outside South Africa in 1982 acquire South African citizenship at birth? 
2. Can a child acquire South African citizenship retroactively if the birth is registered later? Is the decision discretionary or is citizenship granted automatically? 3. Is the consent of both guardians required to obtain South African citizenship?


[bookmark: _Hlk129259295]Millä perusteella Etelä-Afrikan ulkopuolella vuonna 1982 syntynyt lapsi sai syntyessään Etelä-Afrikan kansalaisuuden?
Vuoden 1949 kansalaisuuslaissa (South African Citizenship Act 44, 1949) myöhemmin tehtyine muutoksineen, määrätään 6 artiklassa että ”Unionin”[footnoteRef:1] ulkopuolella syntynyt lapsi saa Etelä-Afrikan kansalaisuuden (muun muassa, harvinaisempia tapauksia ei ole tässä käyty läpi), jos  [1:  Unionilla viitattiin Etelä-Afrikan silloiseen nimeen Union of South Africa. ] 

a) lapsen isä oli lapsen syntymän aikaan Etelä-Afrikan kansalainen ja lapsen syntymä on rekisteröity syntymien, avioliittojen ja kuolemien rekisteröintiä koskevan lain (Births, Marriages and Deaths Registration Act, 1963, Act No. 81 of 1963[footnoteRef:2]) artiklan 17 momentin A mukaisesti; tai [2:  Rekisteröintilakia on sittemmin muutettu/korvattu kokonaan useita kertoja 1990-luvulla. Kaikki lakimuutokset ks. Republic of South Africa 1992, s. 21–22 [numeroimattomat sivut]. Vuonna 1974 (eli vuosien 1963 ja 1982 välillä) tehdyssä rekisterilain muutoslaissa ei määrätä muutoksia syntymän rekisteröintiin (Republic of South Africa 1974). Rekisteröintilakia muutettiin jälleen vuoden 1992 toukokuussa. (Republic of South Africa 1992.)] 

b) lapsen äiti on Etelä-Afrikan kansalainen ja lapsen syntymä on rekisteröity em. rekisteröintilain 81/1963 mukaisesti:
”6. Persons born outside Union after date of commencement of this Act.
(1) A person born outside the Union on or after the date of commencement of this Act shall, subject to the provisions of sub-section (2), be a South African citizen if -
(A)
(i) his father was, at the time of the birth, a South African citizen and the birth is registered in terms of the provisions of section 17A of the Births. Marriages and Deaths Registration Act, 1963 (Act No. 81 of 1963); or
(ii) his mother is a South African citizen and his birth has been registered in terms of subparagraph (i); or […]”[footnoteRef:3] [3:  Republic of South Africa 1949.] 

Vuoden 1949 kansalaisuuslain artiklassa 7 määrätään, että ”jokainen […], joka on Etelä-Afrikan kansalainen 5 tai 6 artiklan määräysten mukaisesti, on momentin 2 määräysten mukaisesti Etelä-Afrikan kansalainen syntyperänsä [verisiteensä, ”by descent”] perusteella”:
“7. South African citizens by descent.
Every person […] who is a South African citizen by virtue of the provisions of section five or six shall, subject to the provisions of sub-section (2), be a South African citizen by descent.”[footnoteRef:4] [4:  Republic of South Africa 1949.] 

Vastaavasti ”rekisteröintilain” artiklan 17 A-momentissa määrätään, että jos henkilö on syntynyt Etelä-Afrikan ulkopuolella ja hän on Etelä-Afrikan kansalainen vuoden 1949 kansalaisuuslain 6 artiklan 1 momentin a-alakohdan nojalla, jos hänen syntymänsä rekisteröidään tämän artiklan säännösten puitteissa, hänen syntymänsä voidaan, huomioiden 7 artiklan säännökset, rekisteröidä 3 artiklan 3 tai 4 momentissa tarkoitetun rekisteröijän tai avustavan rekisteröijän toimesta edellyttäen, että säädetyt tiedot toimitetaan kyseiselle virkailijalle ja että hakija noudattaa kaikkia muita tämän lain säännöksiä sekä tämän lain nojalla annettuja määräyksiä:
“Registration of certain births and deaths taking place outside Republic
17A. (1) If a person is born outside the Republic, and that person is a South African citizen by virtue of the provisions of section 6(1)(a) of the South African Citizenship Act, 1949 (Act 44 of 1949), if his birth is registered in terms of the provisions of this section, his birth may, subject to the provisions of section 7, be registered by the registrar or assistant registrar concerned contemplated in section 3(3) or (4) provided that the prescribed particulars are furnished to that official and the applicant complies with all other provisions of this Act and the regulations made thereunder.”[footnoteRef:5] [5:  Republic of South Africa 1963.] 

Artiklassa 7 määrätään, että syntymää ja kuolemaa ei saa rekisteröidä vuotta myöhemmin syntymän tai kuoleman jälkeen, paitsi viranomaisen kirjallisella luvalla ja suorittamalla maksu, (jos asiasta on määrätty maksu): 
“Registration of birth or death after one year 
7. No birth or death shall be registered after the expiry of one year from the date of such birth or death except upon the written authority of the Secretary and the payment of the prescribed fee (if any).”[footnoteRef:6] [6:  Republic of South Africa 1963.] 

Pykälissä 3(3) ja 4 käsitellään rekisteröintiä Etelä-Afrikan ulkopuolella mm. Etelä-Afrikan edustustoissa.[footnoteRef:7] [7:  Republic of South Africa 1963.] 


Voiko lapsi saada Etelä-Afrikan kansalaisuuden takautuvasti, jos syntymä rekisteröidään myöhemmin? Onko päätös harkinnanvarainen vai myönnetäänkö kansalaisuus automaattisesti?
Kuten edellä on todettu, vuoden 1963 rekisteröintilain 7 artiklassa määrätään, että syntymää ei voi rekisteröidä vuotta myöhemmin syntymän jälkeen, paitsi viranomaisen kirjallisella luvalla.[footnoteRef:8]  [8:  Republic of South Africa 1963.] 

Rekisteröimättömien ja määräajan jälkeen rekisteröityjen lasten osuus Etelä-Afrikassa on kuitenkin ollut suuri. Toronton yliopiston tekemässä selvityksessä siteerataan Etelä-Afrikan tilastovirastoa[footnoteRef:9], jonka mukaan 1980-luvulla arviolta vain 25 % syntymistä rekisteröitiin vuoden sisällä syntymästä. Vuonna 1994 37 % lapsista rekisteröitiin. Rekisteröityjen osuuden kasvu ajoittuu apartheid-rotuerottelun päättymiseen 1990-luvun alkupuolella. Vuonna 1994 yli 600 000 suoritetusta rekisteröinnistä hieman yli 400 000 oli ”myöhäisiä rekisteröintejä” ja hieman yli 200 000 määräajan sisällä tehtyjä rekisteröintejä. Myöhässä rekisteröityjen lasten osuus oli vuoteen 2004 asti suurempi kuin määräajassa rekisteröityjen.[footnoteRef:10] [9:  Stats South Africa.]  [10:  University of Toronto 2016, s. 3–4. Lähteessä käsitellään myös 30 vuorokauden sisällä syntymästä rekisteröityjä, ks. University of Toronto 2016, s. 30.] 

Lisäksi selvityksessä viitataan YK:n lastenrahasto Unicefiin, jonka mukaan vuonna 1991 24 % eteläafrikkalaisista lapsista oli syntymässään rekisteröity. Tämä rekisteröityjen osuus kattoi määräajassa rekisteröityjen lisäksi ne rekisteröinnit, jotka oli suoritettu yli vuosi syntymän jälkeen. Vuoteen 2012 mennessä syntymässään rekisteröityjen osuus nousi 95 %:iin.[footnoteRef:11] [11:  University of Toronto 2016, s. 3.] 

Väestön rekisteröinti oli apartheidin aikana keino kontrolloida väestöä. Tuolloin väestö jaettiin eri kategorioihin rodun mukaan, eivätkä monet olleet halukkaita rekisteröimään lapsiaan. Apartheid-järjestelmän purkamisen aikaan 1990-luvun alkupuolelta lähtien rekisteröinnit muuttuivat väestön kannalta hyödyllisiksi vaikuttaen mm. sosiaaliohjelmiin pääsemiseen.[footnoteRef:12] [12:  University of Toronto 2016, s. 24.] 

Vuoden 1949 kansalaisuuslain artiklassa 40 määrätään, että ”ministeri voi antaa säädöksen ”kansalaisuutta koskevan tunnustamistodistusten” (epävirallinen käännös sanoista ”certificate of acknowledgement of South African citizenship”) myöntämisestä edellyttäen, että säädös ei ole ristiriidassa kansalaisuuslain kanssa, henkilöille, jotka ovat syntyneet muualla kuin Unionin alueella.[footnoteRef:13] Ilmeisesti todistuksessa on kyse henkilöllä jo syntymästään olleen kansalaisuuden todentamisesta, koska artiklassa ei mainita, että kansalaisuus tulisi voimaan vasta todistuksen myöntöpäivästä lähtien.  [13:  Republic of South Africa 1949.] 

Vertailun vuoksi on huomionarvoista, että saman lain artiklassa 8 on määrätty kansalaisuuden saamisesta rekisteröinnillä. Kyseinen määräys on kumottu vuonna 1962. Artiklassa 9 määrätään, että henkilö, joka on saanut kansalaisuuden 8 artiklan perusteella, on kansalainen rekisteröintitodistuksen myöntämispäivästä lähtien:
	”8. Citizenship by Registration
[Repealed by s. 19 of Act No. 69 of 1962.]
9. South African citizens by registration.
(1)A person to whom a certificate of registration has been granted under section eight shall, from the date of the issue of the certificate, be a South African citizen by registration.”[footnoteRef:14] [14:  Republic of South Africa 1949.] 

Vuosien 1981[footnoteRef:15] ja 1984[footnoteRef:16] kansalaisuuslain muutoslaeissa ei määrätä muutoksia kansalaisuutta koskevan tunnustamistodistuksen myöntämiseen. [15:  Republic of South Africa 1981.]  [16:  Republic of South Africa 1984.] 

Kansalaisuuslaeista (1949[footnoteRef:17] ja muutoslait 1981[footnoteRef:18], 1984[footnoteRef:19], ks. kuitenkin ”kansalaisuuden palauttamisesta” alaviitteessä[footnoteRef:20]) ei löydy sellaista määräystä, että kansalaisuus tulisi voimaan takautuvasti, jos syntymä rekisteröidään myöhemmin. Kuten edellä on todettu, ilmeisesti kyseessä on jo syntymästä olleen kansalaisuuden todentamisesta. [17:  Republic of South Africa 1949.]  [18:  Republic of South Africa 1981.]  [19:  Republic of South Africa 1984.]  [20:  Vuonna 1986 voimaan tullut muutos palautti kansalaisuuden niille mustaihoisille, jotka olivat menettäneet Etelä-Afrikan kansalaisuutensa vastentahtoisesti mustien ”kotimaille” myönnetyn ”itsenäisyyden” jälkeen. (USDOS 2/1987.)] 

Laissa ei ole mainintaa harkinnanvaraisuudesta. Artiklassa määrätään vain seuraavasti ”ministeri voi antaa säädöksiä, jotka eivät ole ristiriidassa tämän lain kanssa koskien Etelä-Afrikan kansalaisuuden tunnustamistodistusten myöntämistä henkilöille, jotka ovat syntyneet muualla kuin Unionissa”:
“40. Regulations.
The Minister may make regulations not inconsistent with this Act with regard to
[…]
(F) the issue of certificates of acknowledgement of South African citizenship to persons born elsewhere than in the Union.”[footnoteRef:21] [21:  Republic of South Africa 1949.] 

Citizenship Rights for Africa Initiative -verkkosivustolla kerrotaan Etelä-Afrikan perustuslakituomioistuimen päätöksestä[footnoteRef:22] todenneen (2020, koskien vuoden 2013 kansalaisuuslain tulkintaa) sisäasiainministeriön (Department of Home Affairs, DHA) toimineen muutamien henkilöiden tapauksissa epäammattimaisesti (kirjaimellisesti DHA:n olleen “röyhkeän kyvytön, jääräpäinen, välinpitämätön ja tehoton”). Perustuslakituomioistuimen mukaan ulkomailla syntyneet lapset ovat oikeutettuja Etelä-Afrikan kansalaisuuteen, kunhan toinen vanhemmista on Etelä-Afrikan kansalainen. Seitsemän vuoden oikeustaistelun jälkeen perustuslakituomioistuin päätti, että sisäasiainministeriön oli välittömästi tunnustettava Etelä-Afrikan kansalaisiksi vuonna 1989 Malawissa, 1970 ja 1969 Zimbabwessa sekä 2006 Ghanassa syntyneet henkilöt. Tuomioistui linjasi, että syntymävuosi ei saa olla määräävä tekijä kansalaisuuden saamisessa, ja DHS oli tulkinnut vuoden 2013 kansalaisuuslakia väärin. Kaksi em. henkilöistä oli todistanut siteensä eteläafrikkalaiseen vanhempaansa DNA-testein ja kaksi muuta viranomaisten myöntämin asiakirjoin.[footnoteRef:23] [22:  Päätös löytyy osoitteesta https://www.saflii.org/za/cases/ZACC/2020/20.html ]  [23:  Citizenship Rights for Africa Initiative / Broughton 24.7.2020.] 

Kansainvälinen LHR (Lawyers for Human Rights) -ihmisoikeusjärjestö, jonka pääkonttori sijaitsee Pretoriassa, on auttanut monia eri eteläisen Afrikan maissa Etelä-Afrikan kansalaisille syntyneitä lapsia, joiden syntymiä ei ole rekisteröity ja joiden Etelä-Afrikan kansalaisuus on epäselvä.[footnoteRef:24] LHR on auttanut (raportti julkaistu 2013) (ilmeisesti samaa edellä mainittua) Malawissa vuonna 1989 syntynyttä henkilöä kansalaisuuden todentamisessa. Kyseisen henkilön äiti oli eteläafrikkalainen, mutta hän oli jo menettänyt molemmat vanhempansa. LHR:n avulla hän pystyi osoittamaan verikokeilla yhteytensä eteläafrikkalaiseen isoäitiinsä.[footnoteRef:25] [24:  LHR 3/2013, s. 2 [numeroimaton].]  [25:  LHR 3/2013, s. 16.] 


Tarvitaanko molempien huoltajien suostumus Etelä-Afrikan kansalaisuuden saamiseen?
Kuten tämän vastauksen kohdasta 1 käy ilmi, lapsi sai vuonna 1982 syntyperänsä perusteella (”by descent”) Etelä-Afrikan kansalaisuuden kummalta tahansa vanhemmalta. 
Käytettävissä olevista englanninkielisistä lähteistä ei käytettävissä olevassa ajassa löytynyt sellaista tietoa, että tällä tavoin syntyperän perusteella saatuun kansalaisuuteen olisi tarvittu molempien huoltajien suostumus. 
Myöskään myöhässä tehtyyn syntymän rekisteröintiin ei Toronton yliopiston selvityksen mukaan ole tarvittu molempien huoltajien suostumusta. Selvityksen mukaan myöhässä tehtyyn syntymän rekisteröintiin tarvittiin seuraavat DHA:n lomakkeet täytettynä: a) ilmoitus syntymästä, b) valaehtoinen vakuutus (affidavit) syntymästä ja c) valaehtoinen vakuutus syystä suorittaa syntymärekisteröinti myöhässä. Lisäksi tarvittiin lapsen biometriset tunnisteet, yhden vanhemman (tai molempien vanhempien) sormenjäljet (”fingerprint of parent(s)”) ja yhden vanhemman (tai molempien vanhempien) henkilökortti ja/tai passi (”ID and/or passport of parent(s)”).[footnoteRef:26]  [26:  University of Toronto 2016, s. 30.] 

Legalfundin[footnoteRef:27] verkkosivustolla mainitaan (2025) asiakirjat, joita tarvitaan kansalaisuuden saamiseksi syntyperän perusteella. Verkkosivuilla käsitellään vuoden 1992 rekisteröintilain mukaisesti rekisteröityjä, ulkomailla syntyneitä lapsia. Verkkosivuilla ei mainita, että kansalaisuutta varten olisi tarvittu molempien vanhempien suostumus. Todistus henkilöllisyydestä tarvittiin yhdeltä (tai molemmilta) vanhemmalta/vanhemmilta, jotka olivat Etelä-Afrikan kansalaisia (”Proof of identity of your South African parent(s)”). Molempien vanhempien tuli allekirjoittaa lapsen syntymän rekisteröintilomake (BI-24)[footnoteRef:28] siinä tapauksessa, että he eivät olleet keskenään avioliitossa. Kyseisen lomakkeen tarkoitus oli ainoastaan vahvistaa isyys.[footnoteRef:29] [27:  Legalfundi on rekisteröity, voittoa tuottamaton yritys, joka tarjoaa lakiapua teknisen ja on oikeudellisen asiantuntijatiiminsä avulla. Ks. lisätietoja: https://legalfundi.com/who-we-are/ ]  [28:  Ilmeisesti BI-24-lomakkeen voi täyttää nykyisin myös sähköisesti, ks. https://fillmein.co.za/forms/bi-24/ ]  [29:  Legalfundi 2025.
] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

